प्रति व्यक्ति आय 6% बढ़कर 82,112 रुपए होने की उम्मीद
नई दिल्ली | इसवित्त वर्ष प्रति व्यक्ति आय करीब 6% बढ़ने की उम्मीद है। साल 2011-12 को आधार मानें तो प्रति व्यक्ति आय 82,112 रुपए होगी। यह 2015-16 के 77,524 रु. से 5.9% अधिक है। मौजूदा मूल्यों पर आमदनी 10% से ज्यादा बढ़ने की उम्मीद है। मंगलवार को जारी सांख्यिकी मंत्रालय के आंकड़ों के मुताबिक 2016-17 में प्रति व्यक्ति शुद्ध राष्ट्रीय आमदनी 103,818 रुपए रहेगी। यह 2015-16 के 94,178 रुपए से 10.2% ज्यादा है। पिछले साल इसमें 8.9% वृद्धि हुई थी। 2011-12 के आधार पर सकल राष्ट्रीय आय 112.22 लाख करोड़ से बढ़कर 120.28 लाख करोड़ रु. होने का अनुमान है। इसमें 7.2% बढ़ोतरी होगी।
सरकारअब निवेश बढ़ाने के उपाय करे : उद्योग जगत : जीडीपीग्रोथ रेट के आंकड़े आने के बाद उद्योग जगत ने कहा है कि इकोनॉमी पटरी पर लौट रही है। हालांकि निवेश और डिमांड बढ़ाने के लिए कई आर्थिक सुधारों की जरूरत है। फिक्की महासचिव दीदार सिंह ने कहा कि अगले वित्त वर्ष से ग्रोथ में रिकवरी की उम्मीद है। पूंजीगत खर्च बढ़ाना जरूरी है, जो लगातार कमजोर बना हुआ है। बैंकों को भी कर्ज सस्ता करना चाहिए। इससे भी निवेश और खपत को बूस्ट मिलेगा। एसोचैम प्रेसिडेंट संदीप जाजोदिया ने भी कहा कि सरकार को पूंजीगत निवेश बढ़ाने के उपाय करने चाहिए।
hin_Deva hin_Deva hin_Deva